**Ізденіс сабағы**

**Ақыл-зерек ұстар істің құлағын,**

**Білім-зейін-кеудеңдегі шырағың.**

**Жүсіп Баласағұн**

**Курманбаева Рыскул Өмірзаққызы** Алматы облысы,Ұйғыр ауданы, «№4 Шонжы орта мектебі мектепке дейінгі шағын орталығымен» коммуналдық мемлекеттік мекемесі. **Бітірген оқу орны:** Қазақтың Абай атындағы Еңбек Қызыл Ту Орденді мемлекеттік педагогикалық университеті-1991ж. **Мамандығы:** Жоғары санатты қазақ тілі мен әдебиеті пәні мұғалімі. **Білімі-**жоғары. **Өзекті мәселесі:**Білім технологияларын пайдалана отырып,оқу үрдісінде сапалы білім беруде оқушылардың шығармашылық ізденістерін арттыру. **Пайдаланатын технологиясы:** 1.Сатылай комплексті талдау әдісі./Педагогика ғылымының кандидаты,доцент Н.Оразақынованың /. 2.Ұжымдық оқыту әдісі/Дьяченко/. 3.Білім беруді ізгілендіру технологиясы.

Елбасы Н.Ә.Назарбаев өзінің стратегиялық бағдарламасында: «Біз өзіміздің болашағымызды,жеке балаларымыздың болашағын қандай күйде көргіміз келеді,осыны айқындап алатын уақыт жетті» -деп көрсетілген.Сондықтан да еліміздегі қоғамды кемелдендіру ел болашағы-жас ұрпақты жаңа үрдістік әдісте ұлттық тәлім және білім негіздерімен қаруландырып,қалыптастыру қажет. Білім мен тәрбие ажырамас егіз ұғым.Ұлы данышпан Әл-Фарабидің : «Тәрбиесіз берген білімнің күні қараң» деген сөзі осыны дәлелдесе керек.Сондықтан бүгінгі ұрпақтарға білім нәрін берумен қатар,өз халқымыздың тағылым қағидаларын жеке тұрғыда үйретіп,игертудің мәні зор.Себебі ,бүгінгі бала-ертеңгі ата-ана,бала тәрбиелеуші,халық өкілі,ел намысын қорғаушы,ата-бабалардың ісін жалғастырушы мәңгілік күш. В.А.Сухомлинский: «Сабақ жасөспірімнің интелектуалды өмірінде құр ғана сабақ болып қалмас үшін қызықты болуы керек» деген еді.Осыған қол жеткенде ғана мектеп жасөспірімдер үшін рухани өмірдің тілеген ошағына,мұғалім осы ошақтың құрметті иесі мен сақтаушысына айналады.Қызықты сабақтар-мұғалімнің ашқан жаңалығы.өзіндік қолтаңбасы,әдістемелік еңбегі ,көтерілген белесі.Өзім оқу үрдісінде жас ұрпаққа білім беруде білім технлогияларын үнемі басшылыққа алып отырамын.

Теңіздің тереңі маржан өреді, Шәкірттеріме нәр болғым келеді. Құдіретті күннің сәулесі сияқты, Арайлап атқан таң болғым келеді.

Әлемнің ғажабы ғой сырластырған. Ғаламтордан мен кейде сұрастырам. Білім беру саласы үздік ойды, Озық технологияға ұластырам.

Ұлы Абай қуған білім нұр сағым, Ізгі тілекті шәкірт бұл шағың. Жылылықпен бойына дарысам деп, Арман ісім Дьяченко,Нұршаның.

Әр шәкіртім толыса ұқсайды Айға, Ел намысы әрқашан ойда алда. Ғылыми жобалардың байқауында, Олимпиада,айтыс пен мүшәйрада.

Өсірсем деп туған елдің дарынын. Мұғаліммін,балаға арнар білімін, Ұстаздарым,шәкірт болсын шуағың, Арқалаған ұрпағымның парызын.

**1. Сабақтың тақырыбы** **Сөз таптарынан өткендерді қайталау** /9-сынып/ **Сабақтың мақсаты:** **1.Білімділік.**  Ойын түрлері арқылы сөз таптарынан өтілген материалдарды қайталату арқылы білімдерін кеңейту. **2.Тәрбиелік.** Қазақ тіліне деген сүйіспеншілікке,ізденгіштікке тәрбиелеу. **3.Дамыту**. Өтілген материалдарды қайталату арқылы есте сақтау қабілеттерін,сөйлеу тілін,ойлау қабілеттерін дамыту. **Көрнекіліктер:** Қазақстан географиялық картасы,топтамалар,ұшақ макеті. **Әдістер:** М.Монтосеридің өздігінен дамыту технологиясы,халықтық педагогика **Сабақтың түрі.** Саяхат сабағы /Қазақстанның ең ірі қалаларына сапарға шығу/ **Пәнаралық байланыс**  География **Сабақтың барысы:** 1.Ұйымдастыру 2.Қайталау сабағының мақсатын түсіндіру.3.Сабақтың барысы /Сабақты өтпес бұрын ұшқыш оқушыны және 2 топқа басшы сайлап алу.Олардың өз тапсырмаларын түсіндіру./ **1.**Іс-сапарға шығамыз. Ол үшін жоспар жасап алуымыз керек.Әр істі бастар кезінде тоқым қақтырып жатады. Сол «Тоқым қағар» жөнінде түсінік беріп өту. **«Тоқым қағар»** ойыны. **1-топқа:** Берілген сөйлемді сөз табына қарай талда. а/. «Қазақстан Республикасының «Тіл туралы» Заңы 1997 жылы 11 шілдеде қабылданды. **2-топқа:** Берілген сөйлемге синтаксистік талдау жаса ә/.Өзге тілдің бәрін біл, Өз тіліңді құрметте!/Қадыр Мырза-Әлі/ **2.Талдықорғанға бару «Шашу»** ойыны ойналады. Шашу туралы түсінік беріп өту./Дөңгелекше топтамаларға сұрақтар жазылған.Сол сұрақтар оқушыларға қарай шашылады.2-топ мүшелері жинап алған топтамалардағы сұрақтарға кезекпе-кезек жауап береді. **2.Семей қаласына бару.** Тест сұрақтарына жауаптар алу /Мына сөйлемде сын есім қандай қызмет атқарады? а/.Бастауыш **ә/.**Баяндауыш б./Анықтауыш Қар қандай аппақ болса,аюдың түсі де сондай аппақ. Қай сөйлемде сын есім заттанып тұр? а/.Марал жақсы оқиды ә/.Жақсы сөз жан сүйсіндіреді б/.Жақсының жақсылығын айт,нұры тасысын. Қайсысы болжалдық сан есім? а/.Оныншы ә/.Он-оннан б./Ондаған «Кей» есімдігі қай сөзбен тіркескенде бірге жазылады? А/. біреу ә/.жағдай б/.уақыт Есімше сөйлемде қандай қызмет атқарып тұр? а/баяндауыш ә/ толықтауыш б/анықтауыш Көрмегенді көзіңмен, Көпіршітпе сөзіңмен. **3.Өскемен қаласына бар. «Сөзден-сөзге»** ойыны **1-топқа:** Қ дыбысынан басталатын етістікті тауып атаңдар. **2-топқа:**  Қ дыбысынан басталатын сын есімдерді тауып атаңдар. **4.Павлодар қаласына бару.** Қызықты сұрақтар арқылы мақал-мәтелдерді табу. Кімнің қызы қай кезде таранады? /Қойшының қызы қой келгенде таранады/ Қорқақ неден қорқады? /Қорқақ көлеңкесінен қорқады/ Қандай балалар бір-бірімен ойнамайды? /Аш бала тоқ баламен ойнамайды/ Бос сөзге үйір, іске жалқау адамды қалай атайды? /Тілге шешен ,іске мешел./ **5.Көкшетеу қаласына бару. «Тез тауып жаз»** ойыны. Мәтіннен сөйлемдер оқылады. Күздің таңы баяулап атып келеді.Қос аңшы құстарды ұстап шықты да, белдеудегі аттарын кеп шешті.Үй ішіндегі адамдар да келген аңшыларды күтіп отырған еді.Барлығы да келер іс жайлы ақылдаса бастады.Құстарды құсбегілеріне тапсыратын болды. **1-топқа:** Зат есімдерді түрлеріне қарай теріп жазыңдар. / дара ,күрделі,негізгі ,туынды, жалпы,жалқы,деректі дерексіз. **2-топқа:** Етістіктерді түрлеріне қарай теріп жазыңдар. /дара,күрделі,болымды,болымсыз,сабақты,салт/ **6.Ақтөбе қаласына бару.** Әзіл аралас сұрақтарға жауап беру. Адамның қай жеріне нан піседі? /Кеудесіне/ Бір қазанға сыймайтын қандай бастар? /Екі қошқардың басы/ Адамның қай мүшесі қорқақ,қай мүшесі батыр? /Көз қорқақ ,қол батыр?/ Түйеге жұрнақ жалғанса кім болады? /Түйеші/ **7**.**Қостанай қаласына бару.** **1-топқа:** Республикамызда бір өзеннің аты батыр сөзінің синонимі мен бастағы бір мүше атынан құрылған.Ол қай өзен? /Ертіс/

**2-топқа:** Бірінші сөзі көп сөзінің антонимі,екінші сөзі сөйлемнің ең кішкентай бөлшегі,үшінші сөзі қымбат металл аты болып келетін қай мақал еді? /Аз сөз- алтын/ **8.Ақтөбе қаласына бару.** 2 топ мүшелеріне ортақ тапсырма: Тұрақты тіркестердің мағыналарын табу. Тайға таңба басқандай /анық/ Біреудің ала жібін аттамау/ұрлық жасамау/ Қой аузынан шөп алмас/момын/ Көзді ашып-жұмғанша./лезде/ Төбе шаша тік тұрды /қорқу/. **9.Қызылорда қаласына бару.** 2 топ мүшелеріне ортақ тапсырма: Мына әріптердің ретін тауып,оқысаң ұстаз туралы тамаша бір сөйлем шығады. Ол қандай сөйлем? Ұ З Ы Ә Д Ы С Ы Ұ К Е Й Т Ң Л Е Й Л А Д Ы Ң С А /Ұстазыңды ұлы әкеңдей сыйла/ **10.Өз жерімізге оралу**. Оқушыларды бағалау. **11.Қорытындылау.**